EkBass/fiwiki-20250220-pages-articles huggingface dataset:
Hipólito Mejía

Rafael Hipólito Mejía Domínguez (s. 22. helmikuuta 1941) on dominikaanilainen poliitikko ja maan entinen presidentti. Mejía toimi presidenttinä vuodesta 2000 vuoteen 2004. Mejían presidenttikaudella Dominikaaninen tasavalta kärsi taloudellisesta kriisistä, ja suuri pankki romahti 2003. Hän pyrki toiselle kaudelle mutta hävisi vaalit toisen valtapuolueen PLD:n ehdokkaalle Leonel Fernándezille. Lehdistössä raportoitiin, että kautensa päättyessä Mejía oli miljonääri. Tammikuussa 2014 hän ilmoitti asettuvansa ehdolle myös vuoden 2016 presidentinvaaleissa. == Lähteet == Luokka:Dominikaanisen tasavallan presidentit Luokka:Vuonna 1941 syntyneet Luokka:Elävät henkilöt
Eurobondi

Eurobondi tarkoittaa ehdotettua euromaiden yhteistä joukkovelkakirjaa, eli lainaa, jossa lainanottajina ja takaisinmaksajina olisivat kaikki euromaat yhdessä. ==Lähteet== Luokka:Kansainvälinen talous Luokka:Julkinen talous
Pia Toscano

Pia Ann Rose Toscano (s. 14. lokakuuta 1988 Howard Beach, New York) on yhdysvaltalainen laulaja. Hän sijoittui American Idolin 10. tuotantokaudella yhdeksänneksi. Hän oli yksi kauden voittajasuosikeista. Toscano julkaisi ensimmäisen singlensä, ”This Time” heinäkuussa 2011. Hänellä oli myös levytyssopimus Interscope Recordsin kanssa, ja ensimmäisen albumin ilmestymisajankohdaksi oli suunniteltu loppuvuotta 2011. Albumia ei kuitenkaan julkaistu, kun Toscanon ja levy-yhtiön tiet erosivat. == Lähteet == Luokka:Yhdysvaltalaiset laulajat Luokka:American Idol -kilpailijat Luokka:Vuonna 1988 syntyneet Luokka:Elävät henkilöt
Peresvet (1898)

Peresvet () oli vuonna 1901 valmistunut Venäjän keisarikunnan laivaston Peresvet-luokan pre-dreadnought-taistelulaiva. Japani valtasi aluksen Venäjän–Japanin sodassa liittäen sen laivastoonsa nimellä Sagami. Alus myytiin takaisin Venäjälle vuonna 1916, ja se tuhoutui Port Saidin edustalla osuttuaan miinaan 4. tammikuuta 1917. == Valmistus == Alus tilattiin Itämeren telakalta Pietarista, missä köli laskettiin 21. marraskuuta 1895. Alus laskettiin vesille 19. toukokuuta 1898 ja valmistui heinäkuussa 1901.Gardiner 2002, s. 182. == Palvelus == Alus siirrettiin vuonna 1903 Port Arthuriin Venäjän Tyynenmeren laivastoon, jonka mukana se osallistui 1904–1905 Venäjän–Japanin sotaan. Alus osallistui Port Arthurin taisteluun. Keltaisenmeren taistelussa 10. elokuuta alus vaurioitui pahoin, ja se joutui palaamaan satamaan. Port Arthurin kukistuttua sen miehistö upotti aluksensa satamaan estääkseen sen joutumisen japanilaisille, jotka nostivat ja kunnostivat aluksen liittäen sen vuonna 1908 keisarillisen Japanin laivastoon rannikkopanssarilaivana nimellä Sagami (). === Sagami === Alus myytiin takaisin Venäjälle maaliskuussa 1916. Se saapui 3. huhtikuuta Vladivostokiin, jossa alukselle palautettiin sen alkuperäinen nimi Peresvet, ja se luokiteltiin panssariristeilijäksi. Alus ajoi karille 23. toukokuuta, mistä se irrotettiin heinäkuussa. Alus määrättiin Venäjän Jäämeren laivastoon, ja se aloitti matkan uuteen sijoituspaikkaansa. Aluksen konehuoneessa havaitut ongelmat pakottivat sen pysähtymään korjausten ajaksi Port Saidiin. Alus osui 4. tammikuuta 1917 kymmenen merimailia Port Saidin pohjoispuoella Saksan keisarikunnan laivaston sukellusvene SM U-73:n laskemiin miinoihin. Aluksen keulassa ja konehuoneen kohdalla räjähtäneet miinat sytyttivät aluksen tuleen ja upottivat sen vieden mukanaan 167 merimiestä. == Lähteet == * === Viitteet === Luokka:Peresvet-luokan taistelulaivat Luokka:Venäläiset Venäjän–Japanin sodan taistelulaivat
Pobeda (taistelulaiva)

Pobeda () oli vuonna 1902 valmistunut Venäjän keisarikunnan laivaston Peresvet-luokan pre-dreadnought-taistelulaiva. Japani valtasi aluksen Venäjän–Japanin sodassa liittäen sen laivastoonsa nimellä Suwo. Alus poistettiin alusluettelosta vuonna 1922 ja romutettiin vuonna 1946. == Valmistus == Alus tilattiin 26. huhtikuuta 1898 Itämeren telakalta Pietarista, missä köli laskettiin 21. helmikuuta 1899. Alus laskettiin vesille 10. toukokuuta 1900 ja valmistui kesäkuussa 1902.Gardiner 2002, s. 182. == Palvelus == Alus siirrettiin 1903 Port Arthuriin Venäjän Tyynenmeren laivastoon, jonka mukana se osallistui 1904–1905 Venäjän–Japanin sotaan. Alus osallistui Port Arthurin taisteluun. Keltaisenmeren taistelussa 10. elokuuta alus joutui palaamaan satamaan. Port Arthurin kukistuttua miehistö upotti aluksensa satamaan estääkseen sen joutumisen japanilaisille, jotka nostivat ja kunnostivat aluksen liittäen sen 1908 keisarillisen Japanin laivastoon rannikkopanssarilaivana nimellä Suwo (). === Suwo === Japanilaiset vaihtoivat aluksen aseistuksen ja modernisoivat konehuoneen ennen palvelukseen palauttamista koululaivana. Alus oli ensimmäisessä maailmansodassa Qingdaon taisteluun osallistuneen Japanin laivasto-osaston lippulaiva, missä tehtävässä se oli vuoteen 1917. Alus palautettiin koululaivaksi. Suwo riisuttiin aseista Washingtonin laivastosopimuksen mukaisesti vuonna 1922, jolloin siitä tuli proomu. Alus romutettiin toisen maailmansodan päätyttyä vuonna 1946. == Lähteet == * === Viitteet === Luokka:Peresvet-luokan taistelulaivat Luokka:Venäläiset Venäjän–Japanin sodan taistelulaivat
Olga Aikala

Olga Maria Aikala (o.s. Westerlund, vuodesta 1901 Herlin, vuodesta 1906 Aikala; 21. kesäkuuta 1883 Iitti – 15. joulukuuta 1962) oli ensimmäisiä suomalaisia naispuolisia kelloseppiä ja Aikalan Kello ja Kulta Oy:n toimitusjohtaja. Hän sai kauppaneuvoksen arvonimen kolmantena naisena Suomessa (1948). == Elämäkerta == Poraseppä Erik Westerlundin tytär Olga Westerlund meni kahdeksanvuotiaana kasvattitytöksi kelloseppä Erik Johan Herlinin (vuodesta 1906 Aikala) talouteen, työskenteli tämän liikkeessä jo yhdeksänvuotiaasta ja vartuttuaan avioitui tämän kanssa 1901. Avioliitto jäi lyhyeksi, kun 26 vuotta vanhempi puoliso kuoli 1908 ja Olga jäi 25-vuotiaana leskeksi kuuden lapsen äitinä. Perheenemännyyden lisäksi hänen oli otettava hoitaakseen miehensä kello- ja kulta-alan tukku- ja vähittäisliike E. J. Aikala Oy. Yritys sulautui 1910 Pohjolan Kellokauppaan, ja uuden yhtiön nimeksi tuli Pohjolan Kello ja Kulta, vuodesta 1946 alkaen Aikalan Kello ja Kulta Oy. Vähän ennen Olga Aikalan kuolemaa 1962 valmistui hänen rakennuttamansa Aikatalo Helsingin Mikonkatu 8:aan. Siellä sijaitsee Leila Hietalan vuonna 1973 veistämä reliefi Olga Aikalasta. ==Lähteet== ==Aiheesta muualla== *Naiset kelloseppinä: Olga Aikala. Kellomuseo. Luokka:Kauppaneuvokset Luokka:Suomalaiset yritysjohtajat Luokka:Suomalaiset kellosepät Luokka:Vuonna 1883 syntyneet Luokka:Vuonna 1962 kuolleet
Solberg

Solberg voi tarkoittaa seuraavia: ;henkilöitä: * Erna Solberg (s. 1961), norjalainen poliitikko * Henning Solberg (s. 1973), norjalainen ralliautoilija * Henrik Solberg (s. 1987), norjalainen jääkiekkoilija * Hill-Marta Solberg (s. 1951), norjalainen poliitikko ja ministeri * Magnar Solberg (s. 1937), norjalainen ampumahiihtäjä ja olympiavoittaja * Oliver Solberg (s. 2001), ruotsalainen ralliautoilija * Petter Solberg (s. 1974), norjalainen ralliautoilija * Sanna Solberg (s. 1990), norjalainen käsipalloilija * Silje Solberg (s. 1990), norjalainen käsipallomaalivahti * Stian Solberg (s. 2005), norjalainen jääkiekkoilija * Trine Hattestad (o.s. Solberg, s. 1966), norjalainen keihäänheittäjä ja olympiavoittaja ;muita merkityksiä: * Solberg, entinen työväentalo Inkoon Päivölässä. == Katso myös == * Sohlberg
Phobia

Phobia voi tarkoittaa ainakin seuraavia: * Phobia, DC Comicsin sarjakuvahahmo * John Hustonin Tuomitut (Phobia), John Hustonin ohjaama elokuva vuodelta 1980 * Phobia eli 4bia, thaimaalainen kauhuelokuva vuodelta 2008 == Musiikissa == * Phobia, yhdysvaltalainen grindcore-yhtye * Phobia, The Kinksin albumi vuodelta 1993 * Phobia, Breaking Benjaminin albumi vuodelta 2006 * Phobia, Torture Killerin albumi vuodelta 2013 * …Phobia, Benassi Bros. -yhtyeen albumi vuodelta 2005 * ”Phobia”, Kreatorin kappale albumilta Outcast == Katso myös == * fobia
I Chose Death

I Chose Death on suomalaisen death metal -yhtyeen Torture Killerin EP-levy. Se julkaistiin vuonna 2012 levymerkillä Dynamic Arts Records. Albumi julkaistiin epävirallisesti ennakkoon jo 3. maaliskuuta Turun Klubissa EP:n julkistamistilaisuudessa. == Kappaleet == # # # == Kokoonpano == * Kim Torniainen – bassokitara * Tuomo Latvala – rummut * Tuomas Karppinen – kitara * Jari Laine – kitara, taustalaulu * Pessi Haltsonen – laulu == Arvostelut == * Imperiumi.net: Imperiumi.net * Kaaoszine.fi: 7/10Kaaoszine.fi * Noise.fi: Noise.fi == Aiheesta muualla == * * I Chose Death discogs.com -sivustolla == Lähteet == Luokka:Vuoden 2012 EP:t Luokka:Torture Killerin albumit
Phobia (Torture Killerin albumi)

Phobia on Torture Killerin neljäs studioalbumi, joka julkaistiin 15. maaliskuuta 2013. == Kappaleet == # # # # # # # # # == Kokoonpano == * Pessi Haltsonen – laulu * Jari Laine – kitara, taustalaulu * Tuomas Karppinen – kitara * Kim Torniainen – bassokitara * Tuomo Latvala – rummut \+ * Chris Barnes – laulu (kappale 4) === Tuotanto === * Santeri Salmi – äänittäjä * Pasi Juhola – kansikuva * TGRantanen – layout == Arvostelut == * Imperiumi.net: Imperiumi.net: Levyarvio * Inferno: * Lammaszine.fi: Lammaszine: Levyarvio * Metalliluola: 8+/10 == Lähteet == == Aiheesta muualla == * * Luokka:Vuoden 2013 albumit Luokka:Torture Killerin albumit
Pyöräilykuntien verkosto

Pyöräilykuntien verkosto ry on kuntien, valtionhallinnon, yritysten ja järjestöjen välinen yhteistyöverkosto, jonka tavoitteena on pyöräilyn merkittävä lisääminen Suomessa kestävänä liikennemuotona ja arkiliikuntana, joka tuottaa hyvinvointia yksilölle, yhteiskunnalle ja ympäristölle. Verkosto edistää myös kävelyä. Toimintansa verkosto aloitti v:n 1997 alussa. == Historia == Pyöräilykuntien verkosto on perustettu vuoden 1997 alussa silloisen Liikenneliitto ry:n projektina. Liikenneliiton toteutti v. 1996 Suomen ensimmäisen valtakunnallisen pyöräilyvuoden. Sen jatkotoimenpiteenä perustettiin sitten verkosto nimellä ”Suomalainen Pyöräilykuntien verkosto”. Jäsenmäärä oli vuoden 1997 lopussa 17 kuntaa. Aluksi jäseninä oli vain kuntia, mutta jo 1998 alettiin ottaa jäseniksi myös yrityksiä ja yhdistyksiä sekä muita organisaatioita. Ensimmäisenä liittyi jäseneksi Tielaitos. Liikenneliiton toiminnan loputtua alkuvuonna 2001 verkosto siirrettiin Suomen luonnonsuojeluliiton tiloihin sen hallinnoimaksi itsenäiseksi projektiksi. Pyöräilykuntien verkosto rekisteröitiin itsenäiseksi yhdistykseksi vuoden 2004 lopussa. Tällöin verkoston toiminta siirrettiin Kuntatalolle. Samalla TUL:n hallinnoima Suomi Pyöräilee -kampanja siirrettiin Pyöräilykuntien verkostoon sen hallinnoimaksi projektiksi. Verkostolla on ollut koko ajan yksi kokopäiväinen työntekijä, aluksi projektisihteeri ja myöhemmin toiminnanjohtaja. V. 2007 vietettynä valtakunnallisena pyöräilyvuotena oli henkilökunnan vahvuus kaksi henkeä ja v:sta 2012 alkaen erilaisen projektihankkeiden kautta noin kolme henkilöä. == Jäsenet == Verkoston jäsenmäärä keväällä 2013 oli 43 kuntaa ja 21 muuta jäsentä. Viidestätoista suurimmasta kaupungista neljätoista on verkoston jäseniä. Jäsenkuntien asukasluku on n. 3.1 milj.as. Muissa jäsenissä on liikennealan suunnittelutoimistoja, pyöräilyn parissa toimivia yhdistyksiä ja pikkuyrityksiä sekä Ely-keskukset/Liikennevirasto ja Tampereen teknillinen yliopisto. == Toiminta == Verkoston toiminta sisältää mm. seuraavat osa- alueet: tiedon kerääminen ja jako (Poljin–lehti, www.poljin.fi -nettisivut), liikennepoliittinen vaikuttaminen ja pyöräilyn edunvalvonta, vuorovaikutuksen lisääminen eri tahojen välillä, pyörämatkailun edistäminen ja PyöräillenSuomessa.fi-pyörämatkailusivujen ylläpito, pyöräilyn ja pyöräilykulttuurin edistäminen järjestämällä tapahtumia ja koulutustilaisuuksia, valitsemalla Vuoden pyöräilykunnan, pyöräilijän ja polkupyörän, toteuttamalla kilometrikisan sekä erilaisia hankkeita kuten Pyöräilevät ja kävelevät koulubussit –hanke. Verkosto harjoittaa myös kansainvälistä yhteistyötä mm. eurooppalaisten pyöräilynedistämisjärjestöjen kattojärjestö ECF:ssä. Toiminta rahoitetaan jäsenmaksuilla sekä opetus- ja kulttuuriministeriön ja Liikenneviraston hankeavustuksilla. == Aiheesta muualla == *Pyöräilykuntien verkoston kotisivut *PyöräillenSuomessa.fi -pyörämatkailusivut * The European Cyclists’ Federation (ECF) eurooppalaisten pyöräilynedistämisjärjestöjen kattojärjestön kotisivut Luokka:Pyöräily
New Yorkin kutsuntamellakka

New Yorkin kutsuntamellakka () oli 13. heinäkuuta - 16. heinäkuuta 1863 tapahtunut laaja mellakka New Yorkin kaupungissa, New Yorkissa. Mellakka johtui alkujaan Yhdysvaltain kongressin hyväksymästä kiistellystä lakiehdotuksesta, joka pakotti kaikki Pohjoisvaltioissa asuvat miehet värväytymään Unionin armeijaan ja osallistumaan näin Yhdysvaltain sisällissotaan. Koska kutsunnoista pystyi kieltäytymään 300 dollarin maksulla liittovaltiolle, ei mellakoihin osallistunut juurikaan ylempien yhteiskuntaluokkien ihmisiä.http://www.press.uchicago.edu/Misc/Chicago/317749.html Mellakoiden ensimmäisenä aamuna mellakoijat hyökkäsivät lähinnä hallituksen ja armeijan rakennuksia vastaan, mutta jo iltapäivään mennessä mellakoijat ryhtyivät uuden lain vastustamisen sijaan käymään kaupungin mustan väestön kimppuun. New Yorkin valkoinen työväenluokka pelkäsi tuolloin, että vapaat mustat veisivät heidän työpaikkansa. Väkijoukko tuhosi mustien omaisuutta ja tappoi ainakin 100 tummaihoista ennen kuin liittovaltion joukot onnistuivat pysäyttämään suurimmat mellakat 16. heinäkuuta. Tuolloin kaupunkiin oli saapunut lähialueilta useista eri sotilasyksiköistä tuhansia sotilaita. Lopullisesti mellakat päättyivät seuraavana iltana, kun liittovaltion joukot lopettivat viimeisetkin mellakat väkivalloin. Historioitsija Adrian Cookin arvion mukaan viimeisen päivän yhteenotossa kuoli 12 ihmistä, joista kaksi oli armeijan sotilaita. == Lähteet == == Aiheesta muualla == Luokka:Yhdysvaltain sisällissota Luokka:Mielenosoitukset ja levottomuudet Yhdysvalloissa Luokka:1863 Luokka:Abraham Lincolnin presidenttikausi Luokka:New Yorkin historia
Janne Perttilä

Janne Perttilä (tunnetaan myös nimellä Janne Pertilla, s. 17. tammikuuta 1978) on suomalainen muusikko sekä laulaja, joka tunnetaan parhaiten hardcore punk -yhtye Rytmihäiriön kitaristina. Perttilän muita yhtyeitä ovat Barren Earth sekä Moonsorrow, jossa hän laulaa puhtaita osuuksia sekä toimii livekitaristina. == Muusikkona == Janne Perttilä kuunteli klassista musiikkia sekä The Beatlesia jo varhaisessa iässä, ja jälkimmäisen innoittamana hän aloitti kitaran soiton. Vuonna 1992 Perttilä ystävineen perusti ensimmäisen yhtyeensä, ja on soittanut aktiivisesti eri yhtyeissä siitä lähtien. Perttilän toimiessa thrash metal -yhtye Winds of Painissa hän tutustui Otto Luotoseen, joka oli toiminut jo hajonneessa Rytmihäiriössä. Kun yhtye perustettiin uudelleen vuonna 1998, Perttilä liittyi yhtyeeseen kitaristiksi. Rytmihäiriön lisäksi Perttilä soittaa kitaraa metalliyhtye Barren Earthissa. == Yksityiselämä == Janne Perttilällä on lentäjän pätevyys. Hän on myös näytellyt pienen osan Perttu Lepän ohjaamassa elokuvassa Pitkä kuuma kesä (1999). == Lähteet == == Aiheesta muualla == * * Janne Perttilä metal-archives.com- sivustolla Luokka:Suomalaiset kitaristit Luokka:Vuonna 1978 syntyneet Luokka:Elävät henkilöt
Anakonda-suunnitelma

Anakonda-suunnitelma () tai Scottin mahtava käärme () oli Unionin armeijan käyttämä sotataktiikka Yhdysvaltain sisällissodassa. Anakonda-suunnitelman tarkoituksena oli suojata Unionin pääkaupunki Washington, saartaa kaikki Konfederaation satamat, edetä tämän jälkeen massiivisella voimalla Mississippijokea pitkin ja jakaa näin Konfederaatio kahtia. Anakonda- suunnitelman esitteli alun perin Unionin armeijan ensimmäinen ylipäällikkö Winfield Scott. Presidentti Abraham Lincoln ryhtyi suunnitelman saatuaan välittömästi toteuttamaan Konfederaatioiden satamien saartamista. Muiden poliitikkojen vastustuksen takia Lincoln kuitenkin hylkäsi ehdotuksen laajasta hyökkäyksestä Mississippiä pitkin. Suurimpana syynä poliitikkojen vastustukselle oli se, että Washingtonissa asuneet poliitikot halusivat pitää mahdollisimman suuren osan armeijasta lähellään Konfederaation hyökkäyksen varalta, vaikka joukkoja olisi tarvittu muualla. Myös Yhdysvaltain lehdistö vastusti sodan käymistä Konfederaation itärannikolla sijaitsevan pääkaupunki Richmondin sijaan kaukana lännessä, mikä lisäsi entisestään poliitikkojen haluttomuutta siirtää sodan pääpainoa länteen. Julkisen painostuksen takia Lincoln määräsi heinäkuussa 1861 Unionin joukot valtaamaan Richmondin, mutta yritys epäonnistui pahasti. Suunnitelma tuli yleisesti tunnetuksi Anakondana sen anakondakäärmettä muistuttavan toimintansa takia. Anakondat tappavat saaliinsa kuristamalla nämä hitaasti hengiltä. == Lähteet == Luokka:Yhdysvaltain sisällissota Luokka:Historialliset taktiikat Luokka:Sotasuunnitelmat
Jennifer Simpson

Jennifer Simpson (o.s. Barringer, s. 23. elokuuta 1986) on yhdysvaltalainen keskimatkojen juoksija. Osakan MM-kilpailuissa 2007 Simpson jäi alkueriin 3 000 metrin estejuoksussa. Pekingin olympialaisissa 2008 Simpson selviytyi finaaliin, jossa hän sijoittui kahdeksanneksi ajalla 9.22,26. Berliinin MM- kilpailuissa 2009 hän sijoittui samalla matkalla neljänneksi ajalla 9.12,50. Daegun MM-kilpailuissa 2011 Simpson voitti kultaa 1 500 metrin juoksussa ajalla 4.05,40. Lontoon olympialaisissa 2012 Simpson jäi välieriin samalla matkalla. Hän sai Moskovan MM-kilpailuissa 2013 hopeaa 1 500 metrillä ajalla 4.02,99. Pekingin MM-kilpailuissa 2015 hän sijoittui 11:nneksi. Rio de Janeiron olympialaisissa 2016 Simpson saavutti 1 500 metrillä pronssia ajalla 4.10,53. Lontoon MM-kilpailuissa 2017 hän sai samalla matkalla hopeaa ajalla 4.02,76. Dohan MM-kilpailuissa 2019 hän sijoittui 1 500 metrillä kahdeksanneksi. ==Henkilökohtaiset ennätykset== :Lähteet; IAAF, Tilastopaja ;Ulkoradat * 800 metrin juoksu: 2.00,45 (2013) * 1 500 metrin juoksu: 3.57,22 (2014) * Mailin juoksu: 4.17,30 (2018) * 3 000 metrin juoksu: 8.29,58 (2014) * Kahden mailin juoksu: 9.16,78 AR (2018) * 5 000 metrin juoksu: 14.56,26 (2013) * 3 000 metrin estejuoksu: 9.12,50 (2009) ;Sisäradat * 1 500 metrin juoksu: 4.07,27 (2012) * Mailin juoksu: 4.25,91 (2009) * 3 000 metrin juoksu: 8.40,31 (2018) * Kahden mailin juoksu: 9.18,35 AR (2015) * 5 000 metrin juoksu: 15.01,70 OT (2009) AR = maanosan ennätys == Lähteet == == Aiheesta muualla == * *USA Track & Field: Jennifer Simpson Luokka:Yhdysvaltalaiset keskimatkojen juoksijat Luokka:Yhdysvaltalaiset estejuoksijat Luokka:Yhdysvaltalaiset olympiamitalistit Luokka:Vuonna 1986 syntyneet Luokka:Elävät henkilöt
Erik Marks von Würtemberg

Erik Marks von Würtemberg (11. toukokuuta 1861 Björnlunda, Södermanlandin lääni – 22. heinäkuuta 1937 Tukholma) oli ruotsalainen oikeusoppinut ja Svean hovioikeuden presidentti vuosina 1925–1931. Sitä ennen hän oli salkuton ministeri 1905–1906 ja ulkoministeri 1923–1924. Hän oli Ruotsin edustaja Kansainliitossa 1920, 1923, 1924 ja 1929 ja oli Ruotsin edustajana, kun Kansainliiton neuvostossa käsiteltiin 1921 Ahvenanmaan kysymystä.Otavan Iso tietosanakirja, Otava 1968, osa 5, p. 1371 ==Lähteet== Luokka:Ruotsalaiset juristit Luokka:Ruotsin hovioikeuksien presidentit Luokka:Ruotsin ulkoministerit Luokka:Ruotsalaiset aateliset Luokka:Vuonna 1861 syntyneet Luokka:Vuonna 1937 kuolleet
Arvo Martikainen

Arvo Martikainen (25. kesäkuuta 1905 Helsinki – 28. joulukuuta 1946 HelsinkiArvo Martikaisen kuolinilmoitus (maksullinen artikkeli) Helsingin Sanomat 30.12.1946, HS Aikakone. Viitattu 22.3.2018.) oli suomalainen balettitanssija. Hän tanssi Suomalaisessa Oopperassa 1928–1935 ja 1938–1940 ja oli mukana Monte Carlon baletin kansainvälisillä kiertueilla 1935–1938. Hän oli erityisesti tunnettu prinssiosien esittäjänä.Otavan Iso tietosanakirja, Otava 1968, osa 5, p. 1386 Martikainen oli Kansallisoopperan tähtitanssija 1930-luvun alkupuolella. Yleisen laman vuoksi yleisömäärät supistuivat ja Kansallisoopperan uusi taiteellinen johtaja Armas Järnefelt uhkasi lopettaa koko baletin. Vaikka suunnitelma peruttiin, Martikainen ja George Gé lähtivät ulkomaille.Oopperan vuosikymmenet: 1930-luku , Ooppera.fi ==Lähteet== Luokka:Suomalaiset balettitanssijat Luokka:Vuonna 1905 syntyneet Luokka:Vuonna 1946 kuolleet
Kalle Määttä

Kalle Määttä voi tarkoittaa ainakin seuraavia henkilöitä: * Kaarle (Kalle) Nikolai Määttä (1900–1985), kansanedustaja ja Oulun läänin maaherra * Kalle Määttä (s. 1984), lentopalloilija * Kalle Määttä, käsikirjoittaja * Kalle Määttä (s. 1959), oikeustieteen professori, Liberaalisen Kansanpuolueen pj., vihreä kaupunginvaltuutettu Helsingissä.
The Living Infinite

The Living Infinite on ruotsalaisen melodisen death metalin yhtyeen Soilworkin järjestyksessään yhdeksäs studioalbumi. Se julkaistiin vuonna 2013 levymerkillä Nuclear Blast. == Kappaleet == === CD 1 === # # # # # # # # # # Kokonaiskesto: 40:21 === CD 2 === # # # # # # # # # # Kokonaiskesto: 44:01 == Kokoonpano == * Björn "Speed" Strid – laulu * Ola Flink – bassokitara * Sven Karlsson – kosketinsoitin * Dirk Verbeuren – rummut * Sylvain Coudret – kitara * David Andersson – kitara \+ * Justin Sullivan – laulu (CD 1, kappale 9) == Arvostelut == * AllMusic: AllMusic review * Imperiumi.net: Imperiumi.net: Levyarvio * Kaaoszine: 9.5/10Kaaoszine: Levyarvio * Soundi: Soundi: Levyarvio == Lähteet == == Aiheesta muualla == * * Luokka:Vuoden 2013 albumit Luokka:Soilworkin albumit
Monte Carlon baletti

Monte Carlon baletti (Les Ballets de Monte Carlo) on Monacon kansallisbaletti. Se perustettiin Hannoverin prinsessan toiveesta vuonna 1985. Baletin johtajana aloittivat Ghislaine Thesmar ja Pierre Lacotte. Jean-Yves Esquerre oli vuosina 1992–1993 taiteellisena johtajana, vuonna 1993 hänet nimitettiin baletin johtajaksi ja koreografiksi. Hän on luonut Monacossa yli 40 balettia joista useat on hyväksytty balettiryhmien ohjelmistoon kansainvälisiin balettitaloihin. Baletin tanssijoiden ryhmään kuuluu noin 50 tanssijaa, ja se kiertää yli 200 päivää vuodessa ulkomailla. Maassa on myös toinen balettiseurue, Ballet Russe de Monte Carlo. == Lähteet == == Aiheesta muualla == * * * * Luokka:Balettiseurueet Luokka:Monacolainen kulttuuri
Bavaria Film

Bavaria Film on saksalainen Peter Ostermayrin ja Wilhelm Krausin vuonna 1919 perustama tuotanto- ja mediayritys. Se on yksi Euroopan suurimmista ja tunnetuimmista elokuvien ja televisiosarjojen tuotantoyhtiöistä ja siellä työskentelee 242 henkilöä. Bavaria Filmstadt eli Bavaria Filmin studiot sijaitsevat Grünwaldissa Münchenin eteläpuolella.Bavaria Filmstadt Viitattu 1.4.2013. Nykyisin Bavaria Film tunnetaan muun muassa vuonna 2005 alkaneesta saippuasarjasta Lemmen viemää (Sturm der Liebe). == Lähteet == == Aiheesta muualla == * Bavaria Film GmbH * Bavaria Studios & Production Services GmbH * Bavaria Filmstadt Luokka:Saksalaiset elokuvayhtiöt
Eduard Brückner

Eduard Brückner (29. heinäkuuta 1862 Jena, Saksan liitto – 20. toukokuuta 1927 Wien, Itävalta) oli saksalainen maantieteilijä ja klimatologi. Eduard Brückner syntyi 1862. Hänen isänsä oli baltiansaksalainen historioitsija Alexander Brückner. Hän vietti nuoruutensa Venäjällä ja opiskeli Tarton ja Münchenin yliopistoissa. Brückner valmistui Münchenistä 1885.Mikultat, Ernst: ”Brückner, Eduard”. Teoksessa Hän opetti tämän jälkeen Hampurissa Deutsche Seewartessa, kunnes sai maantieteen professorin paikan Bernin yliopistosta vuonna 1891. Bernistä hän siirtyi Hallen yliopistoon 1904 ja sieltä edelleen Wienin yliopistoon entisen opettajansa Albrecht Penckin seuraajaksi. == Lähteet == Luokka:Saksalaiset maantieteilijät Luokka:Vuonna 1862 syntyneet Luokka:Vuonna 1927 kuolleet
Karl Mauritz Martinau

Karl Mauritz Martinau (18. heinäkuuta 1797 Tukholma – 29. maaliskuuta 1863 Hamina) oli suomalainen kenraaliluutnantti, jonka arvon hän sai 1855. Martinaun vanhemmat olivat ranskalaista syntyperää oleva eversti Aksel Kaarle Martinau ja Karoliina Vilhelmiina Goldkuhl ja puoliso vuodesta 1838 Wilhelmina Amalia Tigerstedt. Martinau kävi Haapaniemen sotakoulun. Hän oli keisari Aleksanteri I:n tulkki tämän Suomen-matkalla 1819. Venäjän-Turkin sotaan Martinau osallistui ylimajoitusmestarin kanslian jäsenenä. Hän palveli jonkin aikaa Puolassa vuodesta 1831, everstiksi hänet ylennettiin 1836 ja hänestä tuli rykmentin komentaja seuraavana vuonna. Kenraalimajuriksi ylennettynä Martinau osallistui Venäjän väliintuloon Unkarin vallankumoukseen. Krimin sodassa hän oli jalkaväkidivisioonan komentaja ja haavoittui niin pahasti, että menetti toisen kätensä. Sodan jälkeen vuonna 1856 hänet komennettiin Venäjän sotilasoppilaitosten palvelukseen. Martinau oli sittemmin Haminan kadettikoulun johtaja 1858-1863. Hänet aateloitiin 1854Otavan Iso tietosanakirja, Otava 1968, osa 5, p. 1388 aatelissukuna 229, mutta suku sammui ilman miespuolista perillistä. Martinaun lapsia olivat taidemaalarit Nathalie Martinau ja Maria Martinau. ==Lähteet== Luokka:Suomalaiset kenraalit Luokka: Suomalaiset aateliset Luokka:Suomen ranskalaiset Luokka:Vuonna 1797 syntyneet Luokka:Vuonna 1863 kuolleet
Jenni Sibelius

Jenni Sibelius (s. 1980) on suomalainen entinen jalkapalloilija. Hän debytoi naisten SM-sarjassa jo 12-vuotiaana kaudella 1992. Sibelius saavutti urallaan muun muassa yhden Suomen-mestaruuden ja kaksi Suomen Cupin voittoa. Hän lopetti pääsarjauransa vuonna 2005 ja edusti sen jälkeen Åland Unitedia sekä Turun Weikkoja alemmilla sarjatasoilla. Naisten A-maajoukkueessa Sibelius pelasi yhden ottelun vuonna 1999. == Saavutukset == *Suomen mestaruus: 2003 *SM-hopeaa: 2000, 2001 *SM-pronssia: 1994, 1999 *Cup-mestaruus: 1994, 2003 == Lähteet == * Turun Weikot === Viitteet === Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1980 syntyneet Luokka:Elävät henkilöt
Naamioviheltäjäsorsa

Naamioviheltäjäsorsa (Dendrocygna viduata) on sorsalintulaji. ==Levinneisyys== Naamioviheltäjäsorsia pesii laajalla alueella Etelä-Amerikan keski- ja pohjoisosissa ja Afrikan etelä- ja keskiosissa. Lajin kannan kooksi on arvioitu 1,7–2,8 miljoonaa yksilöä ja kannankehitys on kasvava. ==Elinympäristö== Naamioviheltäjäsorsat elävät monenlaisissa makean veden ympäristöissä. Sulkasadon aikaan ne vaativat piilopaikoikseen runsaasti kasvillisuutta kasvavia kosteikoita. ==Ravinto== Naamioviheltäsorsat käyttävät ravinnokseen kasvinosia ja selkärangattomia. ==Lähteet== Luokka:Sorsat
4J Studios

4J Studios on skotlantilainen pelitalo, joka on perustettu vuonna 2005. Sen merkittävin työ on ollut Minecraftin kääntäminen konsoleille, mistä yhtiö on saanut julkisuutta ja kolme palkintoa: *Golden Joystick Award - Best Downloadable Game of 2012 *Virgin Media Awards - Best Downloadable Game of 2012 *TIGA Awards - Best Arcade Game of 2012 == Lähteet == Luokka:Brittiläiset videopeliyritykset
Guru (vuoden 2002 elokuva)

Guru (The Guru) on vuonna 2002 ensi-iltansa saanut Daisy von Scherler Mayerin ohjaama romanttinen komedia Delhistä New Yorkiin saapuvasta intialaisesta tanssinopettajamiehestä. == Lähteet == Luokka:Vuoden 2002 yhdysvaltalaiset elokuvat Luokka:Vuoden 2002 brittiläiset elokuvat Luokka:Vuoden 2002 ranskalaiset elokuvat Luokka:Yhdysvaltalaiset romanttiset komediat Luokka:Vuoden 2002 saksalaiset elokuvat Luokka:Ranskalaiset romanttiset komediat
Jääkiekon SM-liigan karsinnat 1995

==Joukkueiden tie karsintaan== SM-liigakautta 1994-95 väritti NHL:n työsulku, jonka vuoksi Tampereen Ilveksenkin kokoonpanossa nähtiin vuodenvaihteeseen asti Jyrki Lumme ja Mikko Mäkelä. Ilveksen kausi meni NHL-vahvistuksista huolimatta kuitenkin aivan pieleen. Nuori päävalmentaja Jukka Jalonen sai lokakuun lopulla potkut, mutta hänet kutsuttiin helmikuun puolivälissä takaisin Ilves-käskyttäjäksi, kun joukkue oli ajautunut entistä pahempaan syöksykierteeseen. Ilveksen viimeinen sija sai sinettinsä 26. helmikuuta, kun sijalle 11 jäänyt TuTo voitti keskinäisen kohtaamisen 5-2. Joukkueiden välille jäi lopulta seitsemän pisteen ero, kun runkosarja päättyi. Keväällä 1995 liigakarsintaan otettiin kolme joukkuetta toiseksi ylimmältä sarjatasolta, Fazer-liigasta. Runkosarjan 1. SaiPa, 3. Kiekko-67 ja 5. SaPKo voittivat omat pudotuspeliparinsa ja pääsivät Ilvestä vastaan liigakarsintaan, jonka voittaja sai paikan SM-liigaan kaudelle 1995-96. Ilves voitti molemmat ottelusarjansa ja säilytti liigapaikkansa. ==Fazer-liigan pudotuspelit== 1 SaiPa - 6 Haukat 1 SaiPa - 6 Haukat SaiPa - Haukat 4-1 Haukat - SaiPa 1-3 SaiPa - Haukat 5-3 SaiPa 3-0 voitoin liigakarsinnan 1. vaiheeseen. SaiPa 3-0 voitoin liigakarsinnan 1. vaiheeseen. 2 KooKoo - 5 SaPKo 2 KooKoo - 5 SaPKo KooKoo - SaPKo 1-2 SaPKo - KooKoo 4-2 KooKoo - SaPKo 4-2 SaPKo - KooKoo 5-1 SaPKo 3-1 voitoin liigakarsinnan 1. vaiheeseen. SaPKo 3-1 voitoin liigakarsinnan 1. vaiheeseen. 3 Kiekko-67 - 4 Hermes 3 Kiekko-67 - 4 Hermes Kiekko-67 - Hermes 4-3 Hermes - Kiekko-67 1-7 Kiekko-67 - Hermes 5-2 Kiekko-67 3-0 voitoin liigakarsinnan 1. vaiheeseen. Kiekko-67 3-0 voitoin liigakarsinnan 1. vaiheeseen. ==Liigakarsinta== ===1. vaihe=== 12 Ilves - 5 SaPKo 12 Ilves - 5 SaPKo Ilves - SaPKo 3-1 SaPKo - Ilves 1-3 Ilves - SaPKo 2-5 SaPKo - Ilves 1-3 Ilves 3-1 voitoin liigakarsinnan 2. vaiheeseen. Ilves 3-1 voitoin liigakarsinnan 2. vaiheeseen. 1 SaiPa - 3 Kiekko-67 1 SaiPa - 3 Kiekko-67 SaiPa - Kiekko-67 4-3 JA Kiekko-67 - SaiPa 2-1 SaiPa - Kiekko-67 12-4 Kiekko-67 - SaiPa 3-4 JA SaiPa 3-1 voitoin liigakarsinnan 2. vaiheeseen. SaiPa 3-1 voitoin liigakarsinnan 2. vaiheeseen. ===2. vaihe=== 12 Ilves - 1 SaiPa 12 Ilves - 1 SaiPa Ilves - SaiPa 5-4 SaiPa - Ilves 3-6 Ilves - SaiPa 5-3 Ilves säilytti sarjapaikkansa voitoin 3-0 Ilves säilytti sarjapaikkansa voitoin 3-0 ==Lähteet== * Jatkoaika.com - Miikka Mikkola: Kaikkien aikojen karsinnat! 27.03.2009, viitattu 20.3.2013 * Jatkoaika.com - Miikka Mikkola: 94-95 – Tähtisadetta Turussa 22.07.2004, viitattu 20.3.2013 * Olli Mustonen: Veijareita & virtuooseja. Tampere: Poika kotiin Oy, 2001. ISBN 952-91-3862-8 Luokka:Jääkiekkosarjojen kausi 1994–1995 Luokka:Jääkiekon SM-liigan karsinnat
Illallinen (elokuva)

Illallinen (La cena) on vuonna 1998 ensi-iltansa saanut Ettore Scolan ohjaama italialais-ranskalainen draamakomedia. == Juoni == Ilta italialaisessa ravintolassa, jota emännöi suvaitsevainen ja rento Flora (Fanny Ardant). Keskiluokkaisia kaikenikäisiä seurueita, isoja ja pieniä, kanta-asiakkaita ja turisteja, kerääntyy keskustelemaan, riitelemään, huutelemaan vieraisiin pöytiin ja nauttimaan musiikista. Kamera kulkee pöydästä pöytään ja välillä käy keittiössä ja takahuoneessakin, kunnes parin tunnin kuluttua kaikkien on aika mennä kotiin. == Rooleissa == ==Lähteet== Luokka:Italialaiset komediaelokuvat Luokka:Italialaiset draamaelokuvat Luokka:Vuoden 1998 italialaiset elokuvat Luokka:Ranskalaiset komediaelokuvat Luokka:Ranskalaiset draamaelokuvat Luokka:Vuoden 1998 ranskalaiset elokuvat
Natriumsulfidi

Natriumsulfidi (Na2S) on natrium- ja sulfidi-ionien muodostama epäorgaaninen yhdiste. Yhdistettä käytetään muun muassa tekstiiliteollisuudessa ja muiden rikkiyhdisteiden valmistukseen. ==Ominaisuudet== Natriumsulfidi on huoneenlämpötilassa puhtaana valkoista, mutta epäpuhtauksia sisältävänä kellertävää tai punertavaa. Kiderakenteeltaan natriumsulfidilla on niin kutsuttu antifluoriittirakenne. Yhdiste liukenee hyvin veteen ja muodostaa vedessä natriumvetysulfidia ja hydroksidi-ioneja, minkä vuoksi sen vesiliuokset ovat vahvasti emäksisiä. Natriumsulfidi liukenee myös etanoliin ja metanoliin. Vesiliuoksista natriumsulfidi voidaan kiteyttää kidevedellisenä nonahydraattina (Na2S·9H2O). Natriumsulfidi on myös kohtalaisen voimakas pelkistin. Kosteassa ilmassa se hapettuu natriumsulfaatiksi ja natriumtiosulfaatiksiDavid R. Bush: Sodium Sulfides, Kirk-Othmer Encyclopedia of Chemical Technology, John Wiley & Sons, New York, 2000. Viitattu 20.03.2013 :Na2S + 2 H2O → 2 NaHS + 2 OH- ==Valmistus ja käyttö== Tyypillisesti kidevedetöntä natriumsulfidia valmistetaan pelkistämällä hiilellä natriumsulfaattia. Tämä reaktio suoritetaan 700 - 1 000 °C lämpötilassa. Muodostunut tuote puhdistetaan liuottamalla veteen ja kiteyttämällä. Puhtautta voidaan parantaa käyttämällä liuottimena veden sijasta metanolia, joka liuottaa natriumsulfidia, mutta ei monia muita epäorgaanisia epäpuhtauksia. :Na2SO4 \+ 4 C → Na2S + 4 CO Toinen tapa valmistaa yhdistettä on neutraloida rikkivetyä ylimäärällä natriumhydroksidia. Ekvimolaariset ainemäärät rikkivetyä ja natriumhydroksidia johtavat natriumvetysulfidin muodostumiseen. : 2 NaOH + H2S → Na2S + 2 H2O Natriumsulfidia käytetään selluteollisuudessa puun liuottamiseen, tekstiiliteollisuudessa nahkojen karvojen poistamiseen, väriaineiden valmistamiseen, useiden orgaanisten rikkiä sisältävien kemikaalien synteesiin, pelkistimenä rikkivärien valmistuksessa, metalliteollisuudessa apuaineena mineraalien vaahdotusprosessissa ja niukkaliukoisten metallisulfidien muodostamiseen. ==Lähteet== ==Aiheesta muualla== * Luokka:Natriumyhdisteet Luokka:Sulfidit
Spy Game

Spy Game on vuonna 2001 ensi-iltansa saanut Tony Scottin ohjaama vakoiluaiheinen elokuva, jonka pääosia esittävät Robert Redford, Brad Pitt ja Catherine McCormack. ==Lähteet== Luokka:Vuoden 2001 yhdysvaltalaiset elokuvat Luokka:Vakoiluelokuvat Luokka:Poliittiset trillerit
Sotilasapteekki

Sotilasapteekki (SAPT, aik. SApt) on Keski-Suomessa toimiva Suomen puolustusvoimiin kuuluva yksikkö, joka vastaa farmasiamateriaalista sekä lääkealan logistiikasta ja valmiusasioista. Sotilasapteekki on toiminut aikaisemmin myös itsenäisenä joukko-osastona. Joukko-osastona se lakkautettiin vuoden 2005 lopussa, jolloin se liitettiin Lahden Hennalan varuskunnan joukkoihin, joissa se on hallinnollisesti Sotilaslääketieteen Keskuksen alaisen Lääkintävarikon yksikkö (SAPT/LÄÄKV/SOTLK). Sotilasapteekki perustettiin vuonna 1918. ==Tehtäviä== Sotilasapteekki hankkii, varastoi ja toimittaa puolustusvoimien terveydenhuollossa tarvittavia lääkkeitä ja muuta apteekkialan materiaalia. Varuskuntien terveysasemien yhteydessä toimii myös lääkekeskuksia ja -varastoja, joiden valvonnasta se asetuksen mukaan huolehtii. Koska kaikissa toimipisteissä ei voida tukeutua sairaanhoitopiirien kanssa solmittuihin kumppanuussopimuksiin kuuluviin sairaala- apteekkipalveluihin, vastaa sotilasapteekki näiden toimipisteiden apteekkipalveluista. Se huolehtii myös puolustuslaitoksen lääkealan koulutus- ja asiantuntijatoiminnasta. Aikaisemmin sen tehtäviin on kuulunut myös infuusionesteiden tuotanto kriisiajan tarpeita varten. Sotilasapteekki on Suomen ainoa farmasiamateriaalin sotilaallinen laitos, ja se palvelee kaikkia puolustushaaroja. Yksikön kumppaneita ovat mm. sairaaloiden apteekit, lääketukkukaupan ala, koti- ja ulkomainen lääketeollisuus sekä Huoltovarmuuskeskus. ==Organisaatio== Sotilasapteekin johtaja vuonna 2013 on farmasia-alan erikoisupseeri, proviisori Jarkko Kangasmäki. Sotilasapteekin toimintoja on Lahdessa ja Ilmajoella sekä Viitasaarella Hakovuoren luolastossa. Toimintansa alkuaikoina se sijaitsi Viipurissa. Myös puolustusvoimien ulkopuolella Sotilasapteekki tunnetaan mm. aikanaan valmistamista peltirasiassa toimitettavasta huulirasvasta (huulivoiteesta) ja Pectoralis-nimisestä kurkkutabletista. ==Lähteet== * * Luokka:Sotilaslääketiede Luokka:Suomen puolustusvoimat Luokka:Suomalaiset apteekit
Latenttilämpö

Latenttilämpö (tunnus Ql) on se entalpiamuutos, joka tapahtuu aineen olomuodon muutoksen yhteydessä aineen lämpötilan pysyessä kuitenkin vakiona. Jos olomuodonmuutos tapahtuu vakiopaineessa, latenttilämpö vastaa olomuodonmuutoksessa vapautunutta tai sitoutunutta lämpöä. Latenttilämmön eli piilevän lämmön käsitteen kehitti skotlantilainen tiedemies Joseph Black 1750-luvulla. Black kehitti myös lämpökapasiteetin käsitteen, jota hän kutsui nimellä havaittava lämpö (), sillä toisin kuin latenttilämpö, se liittyy aineen lämpötilan muutoksiin. Sulamisen yhteydessä käytetään termiä sulamisen latenttilämpö, joka esimerkiksi vedelle on noin 334 kJ/kg. Nesteen höyrystymisen yhteydessä puhutaan höyrystymisen latenttilämmöstä. Latenttilämmön suuruuteen vaikuttavat lämpötila ja paine, joskin paineen vaikutus voidaan usein jättää huomiotta. Meteorologiassa keskeinen latenttilämmön muoto on vesihöyryyn sitoutunut lämpöenergia, joka vapautuu ilmakehään vesihöyryn tiivistyessä esimerkiksi pilviksi ja sateeksi. Sillä on tärkeä merkitys matalapainesysteemien kehityksessä: Varsinkin trooppisissa hirmumyrskyissä pääasiallinen energianlähde on latentti lämpö, joka vapautuu matalapaineen keskiosan ukkospilvissä tiivistymisen yhteydessä, ja lämmittää ympäröivää ilmaa siellä. ==Lähteet== Luokka:Termodynamiikka
Gaudi Afternoon

Gaudi Afternoon (Tardes de Gaudí) on vuonna 2001 ensi-iltansa saanut Susan Seidelmanin ohjaama elokuva amerikkalaisesta Barcelonassa asuvasta kääntäjästä (Judy Davis), jonka outo nainen palkkaa etsimään kadonnutta aviomiestään. == Näyttelijät == Lähde: Viitattu 21.11.2021. == Lähteet == Luokka:Vuoden 2001 espanjalaiset elokuvat Luokka:Espanjalaiset komediaelokuvat
Lyhyt frenulum

Lyhyt frenulum eli frenulum breve on tila, jossa frenulum, terskan alla oleva joustava ihopoimu joka kiinnittyy esinahkaan ja auttaa esinahan vetäytymisessä terskan päälle, on lyhyt ja estää esinahan liikkumista. Frenulumin tulisi tavallisesti olla riittävän pitkä ja joustava mahdollistaakseen esinahan täydellisen vetäytymisen, jolloin se jää sujuvasti erektiossa olevan siittimen taakse. Siittimen frenulum on verrattavissa kielen alaosan alaleukaan kiinnittävään ihopoimuun tai ylähuulen ja ylemmän ikenen väliseen ihopoimuun. Lyhyt frenulum voi pahentua frenulumin revetessä seksuaalisen tai muun toiminnan seurauksena. Revennyt frenulum arpeutuu itsestään, mutta arpikudos vähentää frenulumin joustavuutta entisestään ja altistaa repeämisille jatkossakin. Lyhyen frenulumin diagnoosi sekoitetaan lähes aina fimoosin ja ahtaan esinahan kanssa, koska oireena on esinahan taakse vetämisen vaikeus. Suurimmalla osalla fimoosista kärsivillä miehillä on myös jossain määrin lyhyt frenulum. Lyhyt frenulum voidaan korjata päiväkirurgisella frenuloplastia- nimisellä toimenpiteellä, tai vaihtoehtoisesti täydellisellä ympärileikkauksella johon kuuluu frenulumin poistaminen kokonaan. == Lähteet == Luokka:Andrologia it:Frenulo corto
Moolaadé – Suojelus

Moolaadé – Suojelus on senegalilaisen ohjaaja Ousmane Sembènen viimeiseksi jäänyt elokuva vuodelta 2004. Burkina Fasossa kuvattu elokuva kuvaa pelotonta vanhempaa naista, joka perinteisessä länsiafrikkalaisessa kylässä suojelee tyttöjä naisten sukupuolielimiä silpovalta ympärileikkausperinteeltä. Vuonna 2016 Moolaadé äänestettiin BBC:n kyselyssä tämän vuosisadan 100 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa. ==Lähteet== ==Aiheesta muualla== *Elokuvan tv-esityksen esittely Iltalehdessä 2009 Luokka:Vuoden 2004 elokuvat
Chaoyong-luokka

Chaoyong-luokka oli Kiinan keisarillisen laivaston kahden aluksen muodostama panssarikansiristeilijäluokka, jonka alukset tilattiin Armstrong Whitworthilta Elswickistä. == Alukset == George Rendellin suunnittelmat alukset olivat teräsrunkoisia, kaksi mastoisia, yksi savuhormisia, osittain panssaroituja risteilijöitä. Ne oli tilattu Peiyangin laivastolle. Alusten aseistuksena olevat kaksi Armstrongin valmistamaa kymmenen tuuman 25 tonnin tykkiä oli asennettu kääntyville alustoille, mutta varsinainen suojarakenne oli kiinteä. Ampuma-alat tornista olivat 70-40-70 astetta ja tykkien 400 naulan kranaatit kykenivät läpäisemään 18 tuuman rautapanssaroinninWright, Richard s. 97. Apuaseina olleet Armstrongin 4,7 tuuman 40 naulan tykit oli asennettu kansirakenteen kulmiin. Alukset oli kokonaisuudessaan kevyt rakenteisia ja niiden vapaakorkeus oli vain kaksi metriä ja siten niihin tehtiin siirtokuljetuksen ajaksi korotettu perä- ja keula.Gardiner, Robert s. 396 Alusten panssarikansi kattoi ainoastaan kattilahuoneen, konehuoneen ja koneiston itsessään. Koneistona oli kaksi akselinen nelisylinterinen HCR- höyrykone. Aluksilla oli kaikkiaan 250-300 tonnia hiiltä, joka mahdollisti kahdeksan solmun nopeudella 5 000 merimailin toimintamatkan. Chaoyong-luokan panssarikansiristeilijätBrook, Peter s. 48 Nimi Telakka Kölinlasku Vesille Valmis Kohtalo Chaoyong Armstrong Whitworth, Low Walker 15. tammikuuta 1880 11. marraskuuta 1880 15. heinäkuuta 1881 upotettu 17. syyskuuta 1894 Yangwei Armstrong Whitworth, Low Walker 15. tammikuuta 1880 29. tammikuuta 1881 14. heinäkuuta 1881 upotettu 17. syyskuuta 1894 == Lähteet == * * * === Viitteet === *
Syyrinki

Syyrinki eli ompelurengas on vaatturien käyttämä ompelun apuväline, joka pujotetaan oikean käden keskisormeen. Ompelijat käyttävät sormustinta eli fingerporia. Molemmat apuvälineet on valmistettu metallista. Vaatturien käyttämän syyringin yläpää on avoin, ja sen reunoille on valmistettu pieniä painaumia, joihin neulan tyvi uppoaa ommeltaessa. Sormustimessa pääty on ompinainen ja siihen on tehty painautumia neulaa varten. Perinteisesti sormustimen sivut ovat sileät, mutta markkinoilla on myös sormustimia, joissa on painautumia sekä päässä että sivuissa. Vaatturi painaa neulaa ompelurenkaan sivulla, kun taas ompelija painaa neulaa sormustimen kärjellä. Molempia apulaitteita valmistetaan eri kokoisina. Tyypillisiä kokoja ovat 14, 15, 16 ja 17. Luokka:Ompelu
Prince Amartey

Prince Amartey (25. kesäkuuta 1944 Ho – 23. syyskuuta 2022 Ho) oli ghanalainen nyrkkeilijä. Hän saavutti pronssia keskisarjassa vuoden 1972 kesäolympialaisissa Münchenissä. Lisäksi hän osallistui vuoden 1968 kesäolympialaisiin Méxicossa kevyessä keskisarjassa.Prince Amartey Bio, Stats, and Results | Olympics at Sports-Reference.com == Lähteet == Luokka:Ghanalaiset nyrkkeilijät Luokka:Ghanalaiset olympiamitalistit Luokka:Vuonna 1944 syntyneet Luokka:Vuonna 2022 kuolleet
Dai ni Teibō

Dai ni Teibō () oli vuonna 1866 vesillelaskettu parkkitakiloitu puurunkoinen tykkivene, joka oli alun perin vuonna 1867 valmistunut kauppalaivaksi SS Assunta. Chōshūn han osti aluksen vuonna 1868, jolloin se sai nimen Teibōmaru No 2. Alus luovutettiin vuonna 1870 sisaraluksensa Dai Ichi Teibōn kanssa keisarillisen Japanin laivastolle, joka nimesi sen Dai ni Teibōksi.Gardiner 2002, s. 235. Alus poistettiin palveluksesta vuonna 1885, ja se haaksirikkoutui vielä samana vuonna 2. huhtikuuta Anorinniemellä Shimane Kenissä. == Lähteet == * === Viitteet === Luokka:Keisarillisen Japanin laivaston tykkiveneet Luokka:Boshin-sota
Edith Mathis

Edith Mathis (11. helmikuuta 1938 Luzern – 9. helmikuuta 2025) oli sveitsiläinen sopraano. Hän esiintyi muun muassa Deutsche Oper Berlinissä, Covent Gardenissa, Baijerin valtionoopperassa, Wienin valtionoopperassa, Metropolitan-oopperassa ja Pariisin oopperassa. Hänen rooleihinsa kuuluivat Zerlina, Marzelline, Mélisande, Pamina ja Sophie. Mathias sai Bayerische Kammersängerin -arvonimen vuonna 1979.AllMusic: Edit Mathis Oopperan lisäksi Mathis lauloi liedejä ja oratorioita. Hän opetti Wienin musiikkiyliopistossa, piti mestarikursseja ja toimi kansainvälisten laulukilpailujen tuomaristoissa.Casalmaggiore Festival: Edith Mathis == Lähteet == Luokka:Sveitsiläiset oopperalaulajat Luokka:Sopraanot Luokka:Vuonna 1938 syntyneet Luokka:Vuonna 2025 kuolleet
Unkarilaiset tanssit

Unkarilaiset tanssit ovat Johannes Brahmsin säveltämä teossarja. Brahms sävelsi tanssit 1860-luvun lopulla käyttäen pohjana unkarilaisia kansansävelmiä. ==Lähteet== Luokka:Johannes Brahmsin teokset Luokka:1860-luvun musiikkiteokset
Reri Grist

Reri Grist (s. 29. tammikuuta 1932 New York) on yhdysvaltalainen sopraano. Jo lapsena hän lauloi ja tanssi Broadwaylla.AllMusic: Reri Grist Grist teki oopperadebyyttinsä vuonna 1959 Santa Fen oopperassa, jossa hän esiintyi Adelen ja Blonden rooleissa. Euroopan-ensiesiintymisensä hän teki vuonna 1960 Yön kuningattarena Kölnin oopperassa. Hän esiintyi myös Zürichin oopperassa (1961–1964), Covent Gardenissa, Wienin valtionoopperassa, Baijerin valtionoopperassa, Wiener Festwochenilla ja Salzburger Festspielellä. Vuonna 1966 Grist esiintyi ensimmäistä kertaa New Yorkin Metropolitan-oopperassa Rosinan osassa. Hänen muihin rooleihinsa ovat lukeutuneet Despina, Adina ja Gilda. Konserttilaulajana hän on esittänyt ohjelmistoa barokkimusiikista Bergiin ja Weberniin. Varhaisella urallaan hän esiintyi Bernsteinin johtamalla Gustav Mahlerin neljännen sinfonian levytyksellä. Grist avioitui musiikkitieteilijä Ulf Thompsonin kanssa. Hän on opettanut Yhdysvalloissa ja Saksassa. == Lähteet == Luokka:Yhdysvaltalaiset oopperalaulajat Luokka:Sopraanot Luokka:Vuonna 1932 syntyneet Luokka:Elävät henkilöt
...And Death Said Live

...And Death Said Live on suomalaisen melodisen death metalin yhtyeen Mors Principium Estin neljäs studioalbumi. Se julkaistiin vuonna 2012 levymerkillä AFM Records. == Kappaleet == # # # # # # # # # # # === Japanin ja Korean bonuskappale === # * == Kokoonpano == * Ville Viljanen – laulu * Andhe Chandler – kitara * Andy Gillion – kitara * Teemu Heinola – bassokitara * Mikko Sipola – rummut === Vierailevat muusikot === * Jona Weinhofen – kitarasoolo * Ryan Knight – kitarasoolo === Muut tekijät === * Jan "Örkki" Yrlund – grafiikka, layout * Tomas "Plec" Johansson – tuottaja, miksaaja, masteroija * Toni Mailanen – valokuvat == Arvostelut == * Angry Metal Guy: Angry Metal Guy * Chronicles of Chaos: 8/10Chronicles of Chaos * Imperiumi: 8+/10 * Kaaoszine.fi: 7/10Kaaoszine.fi == Aiheesta muualla == * * == Lähteet == Luokka:Vuoden 2012 albumit Luokka:Mors Principium Estin albumit
Camilla Luddington

Camilla Anne Luddington (s. 15. joulukuuta 1983 Ascot, Englanti) on brittiläinen näyttelijä, joka tunnetaan muun muassa roolistaan lääkäri Jo Wilsonina ABC:n sairaalamaailmaan sijoittuvassa televisiosarjassa Greyn anatomia. Luddington ääninäytteli Lara Croftia ensi kerran vuoden 2013 Tomb Raider videopelissä. Hän jatkoi roolissa vuoden 2015 Rise of the Tomb Raider pelissä ja toisti roolinsa vuoden 2018 Shadow of the Tomb Raider -pelissä. Hän voitti DICE Awards -palkinnon Outstanding Character Performance kategoriassa suorituksestaan Rise pelissä. == Valikoitu filmografia == Elokuva/televisiosarja Elokuva/televisiosarja Elokuva/televisiosarja Vuosi Nimi Rooli 2012 True Blood Claudette 2012 Californication Lizzie 2012– Greyn Anatomia Dr. Josephine ”Jo” Wilson 2014 The Pact 2 June Abbott 2017 Justice League Dark Zatanna (äänirooli) Ääninäyttely videopeleissä Ääninäyttely videopeleissä Ääninäyttely videopeleissä Vuosi Nimi Rooli 2013 Tomb Raider Lara Croft 2015 Rise of the Tomb Raider Lara Croft 2018 Shadow of the Tomb Raider Lara Croft ==Aiheesta muualla== * Luokka:Brittiläiset näyttelijät Luokka:Vuonna 1983 syntyneet Luokka:Elävät henkilöt
New Way Home

New Way Home on suomalaisen laulajan Isac Elliotin ensimmäinen single hänen debyyttialbumiltaan Wake Up World. Single julkaistiin digitaalisesti 14. helmikuuta 2013. Singlestä julkaistiin myös fyysinen versio 19. huhtikuuta, joka sisältää ”New Way Home” -kappaleen lisäksi myös sen karaokeversion. Kappaleen ovat säveltäneet Alexander Austheim, Joonas Angeria ja Ilan Kidron. Sanoituksesta vastaavat Angeria, Kidron sekä Axel Ehnström. Singlejulkaisun yhteydessä 14. helmikuuta julkaistiin myös kappaleen lyriikkavideo. Virallinen musiikkivideo kuvattiin helmikuussa Miamissa, ja se julkaistiin 5. huhtikuuta. == Kappaleet == ;Digitaalinen # ;CD-single # # == Listasijoitukset == Suomessa ”New Way Home” nousi parhaimmillaan singlelistan ensimmäiselle sijalle ja latauslistan neljänneksi. Single on ollut suomalaisten radiokanavien 14. soitetuin kappale. Kappale lisättiin myös norjalaisen mP3-radiokanavan soittolistalle ja se sai soittoa myös ruotsalaisilla asemilla. Huhtikuussa 2013 ”New Way Home” nousi singaporelaisen Hot FM 91.3 -radioaseman 22. soitetuimmaksi kappaleeksi. Lista Paras sijoitus Singlelista 1 Latauslista 4 Radiolista 14 Singlelista 14 == Lähteet == Luokka:Vuoden 2013 kappaleet Luokka:Isac Elliotin kappaleet
Zhiyuan-luokka

Zhiyuan-luokka oli Keisarillisen Kiinan laivaston kahden aluksen muodostama panssarikansiristeilijäluokka, jonka alukset tilattiin Armstrong Whitworthilta Elswickistä. == Alukset == Zhiyuan-luokan panssarikansiristeilijätBrook, Peter s. 62 Nimi Telakka Kölinlasku Vesille Valmis Kohtalo Zhiyuan Armstrong Whitworth, Elswick 20. lokakuuta 1885 29. syyskuuta 1886 23. heinäkuuta 1887 upotettu 17. syyskuuta 1894 Jingyuen Armstrong Whitworth, Elswick 29. lokakuuta 1885 14. joulukuuta 1886 9. heinäkuuta 1887 upotettu 7. helmikuuta 1895 == Lähteet == * * * === Viitteet === *
Kwan Chia

Kwan Chia () oli Kiinan Qing-dynastian Kwangtungin laivaston komposiittirunkoinen (kaaret terästä, muuten puuta) yhteysalus. == Valmistus == Alus tilattiin Foochowin laivastontelakalta ja sen köli laskettiin joulukuussa 1885. Alus laskettiin vesille vuonna 1887 ja se otettiin palvelukseen toukokuussa 1888. == Palvelus == Alus vaurioitui pahoin Jalujoen taistelussa 17. syyskuuta 1894 ja se jouduttiin ajamaan matalikolle lähellä Port Arthuria uppoamisen estämiseksi. Tällöin alus tuhoutui täysin.Gardiner, Robert s. 399 == Lähteet == * === Viitteet === Luokka:Keisarillisen Kiinan laivaston sotalaivat Luokka:Kiinalaiset ensimmäisen Kiinan–Japanin sodan sotalaivat